section_heading: Anatomija ptičjeg krila
paragraph_text: mini|200px|Perje ptica Krilo se sastoji od ramene kosti koja je dugačka, šuplja i ispunjena zrakom. Na nju se nadovezuju čvrsta lakatna i razmjerno slaba palčana kost koje zajedno čine podlakticu. Zatim slijede dvije ili najviše tri kosti zapešća i tri reducirana prsta. Kod nekih vrsta ptica palac nosi nokat koji stvarno liči na pandžu, ali je skriven perjem. Uz palac je reducirani drugi prst s dva članka i s njime srasli treći prst s jednim člankom.